open-index/open-wikipedia-markdown huggingface dataset:
USS Triton (SSRN-586)

Ο **Τρίτων** (USS *Triton*, SSRN/SSN-586) ήταν ένα εφοδιασμένο με ραντάρ πυρηνοκίνητο υποβρύχιο του Πολεμικού Ναυτικού των Η.Π.Α., που το 1960 έγινε το πρώτο πλεούμενο που πραγματοποίησε τον περίπλου της Γης κάτω από την επιφάνεια της θαλάσσης. Ο στόχος αυτός επιτεύχθηκε όταν διοικητής στο υποβρύχιο ήταν ο Έντουαρντ "Νεντ" Μπιτς. Ήταν επίσης το μόνο σκάφος της κλάσης του που είχε τη διάκριση να είναι το μόνο δυτικό υποβρύχιο που τροφοδοτούνταν από δύο πυρηνικούς αντιδραστήρες.

Ο *Τρίτων* ήταν το δεύτερο υποβρύχιο και το πέμπτο πλοίο του αμερικανικού ναυτικού που πήρε το όνομά του από την ελληνική θεότητα Τρίτωνα. Κατά το έτος ένταξης στην υπηρεσία (1959), ήταν το μεγαλύτερο, ισχυρότερο και πιο ακριβό υποβρύχιο που κατασκευάστηκε ποτέ, με κόστος που ανήλθε σε 109.000.000 δολάρια ΗΠΑ, χωρίς να περιλαμβάνεται το κόστος των πυρηνικών καυσίμων και αντιδραστήρων.

Επαναλαμβάνοντας, σε μία νέα εποχή, με μία νέα κινητήρια δύναμη, τον άθλο του Μαγγελάνου, το υποβρύχιο *Τρίτων* πραγματοποίησε τους πρώτους μήνες του 1960 το γύρο του κόσμου, εν καταδύσει, ακολουθώντας κατά προσέγγιση την πορεία του Πορτογάλου θαλασσοπόρου. Το ταξίδι άρχισε στις 16 Φεβρουαρίου του 1960 από το λιμάνι του Νέου Λονδίνου στο Κονέκτικατ των Η.Π.Α. και έληξε στο ίδιο σημείο στις 10 Μαΐου, με το *Τρίτων* να έχει διαπλεύσει απόσταση 26.723 ναυτικών μιλίων. Σκοπός της "Οδύσσειας" αυτής δεν ήταν μόνο ο συμβολισμός καθώς αποδείχθηκε ότι το σκάφος και το πλήρωμα μπορούσαν να αντέξουν τη δοκιμασία της πολύμηνης παραμονής στα βάθη των ωκεανών.

Αφού συμμετείχε σε επιχειρήσεις μόνο δύο χρόνια για τον σκοπό για τον οποίο σχεδιάστηκε, ο ρόλος του *Τρίτων* ως ραδιοεντοπιστή κατέστη άνευ αντικειμένου μετά την εισαγωγή των αεροσκαφών έγκαιρης προειδοποίησης Grumman WF-2 Tracer. Έτσι, το 1962 μετατράπηκε σε επιθετικό υποβρύχιο και το 1964 έγινε η ναυαρχίδα του Διοικητή Δυνάμεων Υποβρυχίων Ατλαντικού (COMSUBLANT). Αφοπλίστηκε το 1969 και ήταν το πρώτο αμερικανικό πυρηνικό υποβρύχιο που αποσύρθηκε από την υπηρεσία.

Μέχρι το 1993, το κύτος του υποβρυχίου ήταν αγκυροβολημένο σ' έναν κολπίσκο στο Πόρτσμουθ της Βιρτζίνια και στη συνέχεια μπήκε στο πρόγραμμα ανακύκλωσης πυρηνοκίνητων πλοίων και υποβρυχίων. Η ανακύκλωσή του ολοκληρώθηκε στις 30 Νοεμβρίου του 2009.

## Παραπομπές


Κατηγορία:Υποβρύχια
Triton (SSRN-586)
Ξιφασκία στους Θερινούς Ολυμπιακούς Αγώνες 1900 – Ατομικό ξίφους μονομαχίας ανδρών

Το **ατομικό ξίφους μονομαχίας ανδρών** ήταν ένα από τα επτά αγωνίσματα στο πρόγραμμα της ξιφασκίας στους Θερινούς Ολυμπιακούς Αγώνες του 1900. Στους αγώνες που διεξήχθησαν από την 1η Ιουνίου μέχρι τις 14 Ιουνίου, έλαβαν μέρος συνολικά 104 ξιφομάχοι από εννέα χώρες.

## Σύνοψη αγωνίσματος
Στον προκριματικό αγώνα έλαβαν μέρος 104 ξιφομάχοι, 36 εκ των οποίων πέρασαν στον προημιτελικό αγώνα όπου οι 18 πέρασαν στον ημιτελικό. Έγιναν τρεις όμιλοι των έξι ξιφομάχων και οι τρεις κορυφαίοι ξιφομάχοι του κάθε ομίλου πέρασαν στον τελικό. Ένας εξ αυτών ήταν Κουβανός, ένας άλλος Αργεντινός και οι υπόλοιποι επτά ήταν όλοι Γάλλοι. Στον τελικό ο κάθε ξιφομάχος έκανε πέντε αγώνες και όσοι ξιφομάχοι ισοβάθμισαν σε νίκες έδωσαν και έκτο αγώνα ως μπαράζ.

Ο δεκαεξάχρονος Κουβανός Ραμόν Φονστ πήρε την πρώτη θέση πετυχαίνοντας 4 νίκες, στη δεύτερη θέση ακολούθησε ο Γάλλος Λουί Περέ επίσης με 4 νίκες και στην τρίτη ο Γάλλος Λεόν Σε με 3 νίκες.

## Τελική κατάταξη

## Παραπομπές


## Πηγές
* International Olympic Committee medal winners database.
* 
* 

Ξιφασκία
Κατηγορία:Ξιφασκία
Πινακίδες κυκλοφορίας οχημάτων της Δανίας

thumb|Δανέζικη πινακίδα
thumb|Πινακίδα της Δανίας έως τον Οκτώβριο του 2009

Οι **πινακίδες κυκλοφορίας οχημάτων της [[Δανία]]ς** αποτελούνται από δύο γράμματα και πέντε αριθμούς. Το σύστημα αρίθμησης των πινακίδων είναι απλό, τα δύο γράμματα δεν προσδιορίζουν τίποτα παρά μόνο τη σειρά ταξινόμησης, ενώ οι αριθμοί προσδιορίζουν τον τύπο και τη χρήση του οχήματος. Στις δανέζικες πινακίδες, τα γράμματα Ι, Q, Æ, Ø δεν χρησιμοποιούνται. Το γράμμα Ο χρησιμοποιείται μόνο ως πρώτο γράμμα του συνδυασμού. Επίσης δεν χρησιμοποιούνται και οι συνδυασμοί γραμμάτων: BH, BU, CC, CD, DK, DU, ΕΕ, KZ, MU, PU, PY, SS, UD, UN και VC. Το χρώμα των πινακίδων είναι άσπρο με κόκκινο περίγραμμα και τα στοιχεία, γράμματα και αριθμοί, μαύρα. Από τον Οκτώβριο του 2009 οι πινακίδες έχουν, στο αριστερό τμήμα, μπλε πεδίο με το σήμα της Ευρωπαϊκής Ένωσης στο επάνω μέρος και το διακριτικό σημείο του Βασίλειου της Δανίας «**DK**» στο κάτω. 

## Αρίθμηση
Ο παρακάτω πίνακας δείχνει την σειρά αριθμών που χρησιμοποιούνται στις πινακίδες ανάλογα με το είδος του οχήματος και τη χρήση του.

## Παραπομπές



Κατηγορία:Μεταφορές στη Δανία
Δανια
Επισωρευσιγενές ηφαίστειο

Στη γεωλογία και ειδικότερα στην ηφαιστειολογία ως **επισωρευσιγενές ηφαίστειο** χαρακτηρίζεται οποιοδήποτε εκρηξιγενές από το οποίο εκτινάσσονται ηφαιστειακά αναβλήματα, τα οποία στη συνέχεια επαναπίπτουν και συσσωρεύονται πέριξ του κρατήρα δημιουργώντας κατά τη ψύξη τους ηφαιστειακό περιτείχισμα σε κωνοειδή μορφή.

## Γενικά
Τα ηφαίστεια του τύπου αυτού προκαλούνται από την υπέρ την επιφάνεια του γεωφλοιού εκρηξιγενή δράση διακρινόμενα σε ηπειρωτικά και υποθαλάσσια ή ωκεάνια. Βασική διαφορά των δύο επιμέρους αυτών τύπων είναι ότι οι πλαγιές των ωκεάνιων είναι ομαλότερες από των ομοίων της κατηγορίας ηπειρωτικών. Ειδικότερα στο σχηματισμό των ηπειρωτικών επισωρευσιγενών ηφαιστείων σπουδαίος παράγοντας είναι η κατάσταση του καιρού και ειδικότερα η ύπαρξη ανέμου. 
Αν δηλαδή κατά την έκρηξη υφίσταται άπνοια και η ποσότητα των αναβλημάτων είναι μικρή τότε η επισώρευση αυτών θα διαρκέσει για λίγο σχετικά χρόνο δημιουργώντας το λεγόμενο ηφαιστειακό όρος με ένα δακτυλιοειδές περιτείχισμα μικρού σχετικά ύψους αλλά μεγάλης διαμέτρου. Αν αντίθετα η ποσότητα των αναβλημάτων είναι μεγάλη τότε η επισώρευση είναι περισσότερο ταχεία όπου και δημιουργείται ο λεγόμενος ηφαιστειακός κώνος, (ή "κωνίδα" κατά Σνάιντερ), με μεγαλύτερο ύψος του προηγουμένου και απότομες πλαγιές, φέροντας κορυφαίο κρατήρα μικρότερης διαμέτρου του προηγουμένου.

Αν αντίθετα, κατά την έκρηξη πνέουν στη περιοχή δυνατοί άνεμοι, τότε η επισώρευση θα διαρκέσει τοπικά πολύ λίγο ενώ θα συνεχίσει σε πολύ μεγαλύτερη έκταση. Τα δε βαρύτερα υλικά των αναβλημάτων αντί δακτυλιοειδές θα δημιουργήσουν πεταλοειδές ή δρεπανοειδές περιτείχισμα (ως ανοικτό δακτυλιοειδές), ή άλλης ακανόνιστης μορφής, προς την προσήνεμη πλευρά, δηλαδή του πνέοντος ανέμου. Στη περίπτωση δε που πνέουν άνεμοι ιδιαίτερα ισχυροί και συνεχίζουν να διατηρούνται επί μακρόν, τότε η επισώρευση στη περιοχή θα είναι ελάχιστη με δεδομένο ότι ο μεγαλύτερος όγκος των αναβλημάτων θα μεταφερθούν ως αιωρήματα σε άλλες μακρύτερες περιοχές κατά διεύθυνση των ανέμων όπου κατά την πτώση τους δημιουργούν επισωρευσιγενή καλύμματα. Στη θέση δε της έκρηξης απομένει μόνο ο εκρηξιγενής κρατήρας υπό μορφή κοιλότητας.
  
## Σημειώσεις
* Τα επισωρευσιγενή ηφαίστεια αποτελούν μία από τις βασικές κατηγορίες των εκρηξιγενών ηφαιστείων. Από αυτόν τον τύπο των ηφαιστείων προέρχονται ως επακόλουθο της δραστηριότητάς τους διάφορα μετεωρολογικά φαινόμενα μέχρι και κλιματολογικά, όπως οι ηφαιστειακές καταιγίδες, ή οι ηφαιστειακοί χειμώνες κ.ά.
* Η διάκριση των επισωρευσιγενών ηφαιστείων έγινε με γνώμονα τον τύπο της ηφαιστειακής έκρηξης κατά τη φερόμενη "ταξινόμηση Σνάιντερ".
 
## Πηγές
* "*Μεγάλη Ελληνική Εγκυκλοπαίδεια*" τ.ΙΒ΄, σ.408

Κατηγορία:Ηφαιστειολογία
Ελαφρύ μετρό Ντόκλαντς

thumb|right|Συρμός στον σταθμό Shadwell.
Το **Docklands Light Railway**, συντομογραφία (DLR), είναι ένα αυτόματο σύστημα ελαφρού σιδηρόδρομου μετρό στην αναπτυσσόμενη περιοχή Ντόκλαντς του Λονδίνου, στο Ηνωμένο Βασίλειο.

## Βασικά στοιχεία
Ξεκίνησε τη λειτουργία του στις 31 Αυγούστου 1987, ενώ από τότε έχει επεκταθεί σημαντικά σε μήκος, που φτάνει σήμερα τα 38 χιλιόμετρα (24 μίλια), ενώ εξετάζονται και πιθανές μελλοντικές επεκτάσεις. Το σύστημα χρησιμοποιεί ελάχιστο προσωπικό, καθώς τα τραίνα κινούνται αυτόματα, χωρίς να βρίσκεται μέσα στο όχημα οδηγός. Η μέγιστη δυνατή ταχύτητα είναι 80 χιλιόμετρα την ώρα (50 μίλια την ώρα), αν και η συνήθης ταχύτητα λειτουργίας είναι 64 χιλιόμετρα την ώρα (40 μίλια την ώρα).

## Παραπομπές


## Βιβλιογραφία
* 
* 

## Εξωτερικοί σύνδεσμοι

* Η επίσημη ιστοσελίδα

Κατηγορία:Μεταφορές στο Λονδίνο
Κατηγορία:Σιδηροδρομικές μεταφορές στην Αγγλία
Κατηγορία:Μετρό
Αιγίμιος

Ο **Αιγίμιος** (ή Αιγιμιός), γιος του Δώρου, ήταν γενάρχης και βασιλιάς των Δωριέων της Θεσσαλίας·  ο αρχαιότερος νομοθέτης της δωρικής φυλής σύμφωνα με τον Πίνδαρο.

Όταν οι Λαπίθες με πολυάριθμο στρατό εισέβαλαν στην χώρα του, ο Αιγίμιος ζήτησε τη βοήθεια του Ηρακλή τάζοντας του το ένα τρίτο του βασιλείου του. Ο Ηρακλής νίκησε τους Λαπίθες και σκότωσε τον βασιλιά τους Κόρωνο και τον σύμμαχό του βασιλιά των Δρυόπων  Λαογόρα. Το μερίδιο όμως του βασιλείου, που αντιστοιχούσε στην αμοιβή του, το άφησε παρακαταθήκη στον Αιγίμιο με εντολή να το αποδώσει στους απογόνους του και ο ίδιος αναχώρησε για τη Τραχίνα.
Αργότερα ο Ύλλος, ο γιος του Ηρακλή, προσπάθησε επικεφαλής των Ηρακλειδών να καταλάβει την Πελοπόννησο. Σκοτώθηκε όμως σε μονομαχία από τον Έχεμο, τον βασιλιά των Τεγεατών,  και οι Ηρακλείδες γύρισαν προσωρινά πίσω. Μια ομάδα τους κατέφυγε στον Αιγίμιο, ζήτησε πίσω το μερίδιο του βασιλείου που τους είχε κληροδοτήσει ο πρόγονος και γενάρχης τους και εγκαταστάθηκε σ' αυτό.
 
Ο Αιγίμιος είχε και δυο γιους, τον Πάμφυλο και τον Δυμάνα, από τους οποίους πήραν τα ονόματά τους δύο Δωρικές φυλές: οι Πάμφυλοι και οι Δυμάνες. (Μια τρίτη φυλή, οι Υλλείς, πήρε το όνομά της από τον Ύλλο.)

Τους αγώνες του Αιγίμιου και του Ηρακλή ενάντια στους Λαπίθες και τους Δρύοπες διηγιόταν ένα χαμένο έπος (ο *[[Αιγίμιος (έπος)|Αιγίμιος]]*), που οι αρχαίοι απέδιδαν άλλοτε στον Ησίοδο και άλλοτε στον Κέρκωπα τον Μιλήσιο.

## Παραπομπές


κατηγορία:Πρόσωπα της ελληνικής μυθολογίας
Κατηγορία:Βασιλείς της Θεσσαλίας
Όρμος Παναγίας Χαλκιδικής

thumb

Ο **Όρμος Παναγίας** είναι οικισμός στη Σιθωνία Χαλκιδικής. Σύμφωνα με την απογραφή του 2011 έχει 88 κατοίκους. Αποτελεί το λιμάνι του Αγίου Νικολάου και βρίσκεται σε απόσταση 2,5 χλμ. νοτιοανατολικά του. Ο οικισμός διαθέτει πληθώρα επιλογών από ενοικιαζόμενα δωμάτια και ξενοδοχία καθώς και πολλά εστιατορία. Τουριστικά σκάφη πραγματοποιούν καθημερινά δρομολόγια για τον περίπλου της χερσονήσου του Άθω, καθώς και μικρές στάσεις στο νησάκι της Αμμουλιανής και στην Ουρανούπολη. Διαθέτει Λιμενικό Φυλάκιο και σύγχρονη μαρίνα (καταφύγειο τουριστικών σκαφών) δυναμικότητας 100 θέσεων ελλιμενισμού. Στην πλατεία του οικισμού βρίσκεται η εκκλησία της Παναγίας όπου την Τρίτη του Πάσχα, οι κάτοικοι του Αγίου Νικολάου κάνουν μία μεγάλη λιτανεία όλων των εικόνων της εκκλησίας του Αγίου Γεωργίου με τερματικό σταθμό τον Όρμο Παναγίας.

## Παραπομπές


Κατηγορία:Χωριά της περιφερειακής ενότητας Χαλκιδικής
Ξιφασκία στους Θερινούς Ολυμπιακούς Αγώνες 1900 – Ξίφος μονομαχίας ερασιτεχνών και διδασκάλων

Το **ξίφος μονομαχίας ερασιτεχνών και διδασκάλων** ήταν ένα από τα επτά αγωνίσματα στο πρόγραμμα της ξιφασκίας στους Θερινούς Ολυμπιακούς Αγώνες του 1900. Στους αγώνες που διεξήχθησαν στις 15 Ιουνίου 1900, έλαβαν μέρος συνολικά οκτώ ξιφομάχοι ένας εξ αυτών ήταν Κουβανός και οι υπόλοιποι επτά ήταν όλοι Γάλλοι.

## Σύνοψη αγωνίσματος
Στο αγώνισμα ξιφασκίας ερασιτεχνών και διδασκάλων συμμετείχαν οι καλύτεροι ερασιτέχνες ξιφομάχοι εναντίον των καλύτερων διδασκάλων. Σε αυτό το ανοιχτό αγώνισμα προκρίθηκαν για να ανταγωνιστούν οι τέσσερις κορυφαίοι ξιφομάχοι στο καθένα από τα άλλα δύο αγωνίσματα ξίφους μονομαχίας. Το αγώνισμα αποτελούνταν από ένα μόνο τουρνουά με αγώνες της μιας επαφής.

Ο Γάλλος διδάσκαλος Άλμπερτ Ρόμπερτ Αγιά πήρε την πρώτη θέση πετυχαίνοντας 7 νίκες, στη δεύτερη θέση ακολούθησε ο Κουβανός ερασιτέχνης Ραμόν Φονστ με 6 νίκες και στην τρίτη ο Γάλλος ερασιτέχνης Λεόν Σε με 4 νίκες.

## Τελική κατάταξη

## Παραπομπές


## Πηγές
* International Olympic Committee medal winners database.
* 
* 

Ξιφασκία
Κατηγορία:Ξιφασκία
Ξιφασκία στους Θερινούς Ολυμπιακούς Αγώνες 1900 – Ξίφος μονομαχίας διδασκάλων

Το **ξίφος μονομαχίας διδασκάλων** ήταν ένα από τα επτά αγωνίσματα στο πρόγραμμα της ξιφασκίας στους Θερινούς Ολυμπιακούς Αγώνες του 1900. Στους αγώνες που διεξήχθησαν από τις 11 μέχρι τις 14 Ιουνίου 1900, έλαβαν μέρος συνολικά 54 ξιφομάχοι από έξι χώρες.

## Σύνοψη αγωνίσματος
Στα προκριματικά του αγωνίσματος ξιφασκίας διδασκάλων, που διεξήχθησαν στις 11 και 12 Ιουνίου 1900, συμμετείχαν 54 ξιφομάχοι, 18 εκ των οποίων, που όλοι ήταν Γάλλοι, πέρασαν την επόμενη ημέρα στα ημιτελικά όπου σχημάτισαν τρεις ομίλους εκ των οποίων προκρίθηκαν στον τελικό οι τρεις κορυφαίοι ξιφομάχοι από τον καθέ όμιλο. Έτσι στον τελικό που διεξήχθη στις 14 Ιουνίου 1900 βρέθηκαν αντιμέτωποι εννέα Γάλλοι διδάσκαλοι ξιφομάχοι.

Ο διδάσκαλος Άλμπερτ Ρόμπερτ Αγιά πήρε την πρώτη θέση, στη δεύτερη θέση ακολούθησε ο διδάσκαλος Εμίλ Μπουνιόλ και στην τρίτη ο διδάσκαλος Χένρι Λορέν.

## Τελική κατάταξη

## Παραπομπές


## Πηγές
* International Olympic Committee medal winners database.
* 
* 

Ξιφασκία
Κατηγορία:Ξιφασκία
Ξιφασκία στους Θερινούς Ολυμπιακούς Αγώνες 1900 – Ξίφος ασκήσεως διδασκάλων

Το **ξίφος ασκήσεως διδασκάλων** ήταν ένα από τα επτά αγωνίσματα στο πρόγραμμα της ξιφασκίας στους Θερινούς Ολυμπιακούς Αγώνες του 1900. Στους αγώνες που διεξήχθησαν από τις 22 μέχρι τις 29 Μαΐου 1900, έλαβαν μέρος συνολικά 60 ξιφομάχοι από οκτώ χώρες.

## Σύνοψη αγωνίσματος
[290px|μικρογραφία|δεξιά|Ο [Ίταλο Σαντέλι *(αριστερά)* και ο Jean-Baptiste Mimiague *(δεξιά)* κατά τη διάρκεια του αγωνίσματος. Ο Σαντέλι έχασε και τους δύο γύρους στον αγώνα.]]
Στα προκριματικά του αγωνίσματος ξιφασκίας διδασκάλων, που διεξήχθησαν στις 22 και 23 Μαΐου 1900, συμμετείχαν 60 ξιφομάχοι, 43 εκ των οποίων πέρασαν την επόμενη ημέρα στα προημιτελικά και 16 ξιφομάχοι εξ αυτών πέρασαν στα ημιτελικά στις 26 Μαΐου όπου σχημάτισαν δύο ομίλους εκ των οποίων προκρίθηκαν στον τελικό οι τέσσερις κορυφαίοι ξιφομάχοι από τον καθέ όμιλο, ενώ οι υπόλοιποι πήραν μέρος σε αγώνες για τις θέσεις 9 έως 16. Στον τελικό που διεξήχθη στις 29 Μαΐου 1900 βρέθηκαν αντιμέτωποι οκτώ διδάσκαλοι ξιφομάχοι, οι έξι ήταν Γάλλοι και οι άλλοι δύο Ιταλοί.

Ο Γάλλος διδάσκαλος Lucien Mérignac πήρε την πρώτη θέση, στη δεύτερη θέση ακολούθησε ο Γάλλος διδάσκαλος Alphonse Kirchhoffer και στην τρίτη ο επίσης Γάλλος διδάσκαλος Jean-Baptiste Mimiague.

## Τελική κατάταξη

## Παραπομπές


## Πηγές
* International Olympic Committee medal winners database.
* 
* 

Ξιφασκία
Κατηγορία:Ξιφασκία
Ξιφασκία στους Θερινούς Ολυμπιακούς Αγώνες 1900 – Ατομικό ξίφους ασκήσεως ανδρών

Το **ατομικό ξίφους ασκήσεως ανδρών** ήταν ένα από τα επτά αγωνίσματα στο πρόγραμμα της ξιφασκίας στους Θερινούς Ολυμπιακούς Αγώνες του 1900. Στους αγώνες έλαβαν μέρος συνολικά 54 ξιφομάχοι από εννέα χώρες.

## Σύνοψη αγωνίσματος
Στον προκριματικό αγώνα έλαβαν μέρος 54 ξιφομάχοι, 37 εκ των οποίων πέρασαν στον προημιτελικό αγώνα όπου οι 16 πέρασαν στον ημιτελικό. Έγιναν δύο όμιλοι των οκτώ ξιφομάχων και οι τέσσερις κορυφαίοι ξιφομάχοι του κάθε ομίλου πέρασαν στον τελικό, ενώ οι υπόλοιποι πήραν μέρος σε αγώνες για τις θέσεις 9 έως 16. Στον τελικό, που έγινε στις 21 Μαΐου 1900, προκρίθηκαν επτά Γάλλοι και ένας Αυστριακός ξιφομάχος. Ο κάθε ξιφομάχος έδωσε επτά αγώνες αντιμετωπίζοντας όλους τους υπόλοιπους ξιφομάχους.

Ο Γάλλος Émile Coste πήρε την πρώτη θέση πετυχαίνοντας 6 νίκες, στη δεύτερη θέση ακολούθησε ο Γάλλος Henri Masson με 5 νίκες και στην τρίτη ο επίσης Γάλλος Marcel Jacques Boulenger με 4 νίκες.

## Τελική κατάταξη

## Παραπομπές


## Πηγές
* International Olympic Committee medal winners database.
* 
* 

Ξιφασκία
Κατηγορία:Ξιφασκία
Μιχάλης Μπακάκης

Ο **Μιχάλης Μπακάκης** (Αγρίνιο, 18 Μαρτίου 1991) είναι Έλληνας πρώην διεθνής ποδοσφαιριστής, ο οποίος έπαιζε ως δεξιός αμυντικός. 

## Καριέρα
### Σε συλλογικό επίπεδο
Ξεκίνησε από τις ακαδημίες του Παναιτωλικού το 2007 και έναν χρόνο αργότερα προωθήθηκε στην ανδρική ομάδα του συλλόγου. Την περίοδο 2011-12 παραχωρήθηκε στα Χανιά, ενώ την επόμενη επέστρεψε στην ομάδα του Αγρινίου και καθιερώθηκε ως βασικός, μετρώντας τα επόμενα δύο χρόνια 66 συμμετοχές στο πρωτάθλημα.

Την άνοιξη του 2014 ανακοινώθηκε πως η ομάδα του και ο ίδιος ήρθαν σε συμφωνία με την ΑΕΚ, με την οποία υπέγραψε τετραετές συμβόλαιο συνεργασίας.

Τον Νοέμβριο του 2021, ανακοινώθηκε ότι ο Μπακάκης θα αγωνίζεται στο εξής, στην δεύτερη ομάδα της ΑΕΚ.

### Στις εθνικές ομάδες
Το Νοέμβριο του 2014 κλήθηκε για πρώτη φορά στην εθνική Ελλάδας και στις 18 του ίδιου μήνα πραγματοποίησε το ντεμπούτο του στον εντός έδρας φιλικό αγώνα εναντίον της Σερβίας.

## Τίτλοι - Διακρίσεις
**[[ΑΕΚ (ποδόσφαιρο)|ΑΕΚ]]**
* Πρωτάθλημα Ελλάδας: 2017–18
* Κύπελλο Ελλάδας: 2015–16

## Παραπομπές


## Πηγές

* Η καριέρα του Μιχάλη Μπακάκη στο soccerway.com 
* Το προφίλ του Μιχάλη Μπακάκη στο www.transfermarkt.com

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Α.Ο. Χανιά
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ 2 Ελλάδας
Πρόεδρος της Ιταλίας

Ο **Πρόεδρος της Ιταλικής Δημοκρατίας** (ιταλικά: *Presidente della Repubblica Italiana*) είναι ο ανώτατος άρχοντας της Ιταλίας, ο οποίος με το ρόλο του αντιπροσωπεύει την εθνική ενότητα και εγγυάται την τήρηση του ιταλικού συντάγματος. Η προεδρική θητεία διαρκεί επτά έτη, ενώ μπορεί να ανανεωθεί όταν έχει εκλεγεί νέο ιταλικό κοινοβούλιο. Ο σημερινός Πρόεδρος της Ιταλικής Δημοκρατίας είναι ο Σέρτζιο Ματαρέλα, ο οποίος ανέλαβε αρχηγός κράτους στις 3 Φεβρουαρίου 2015. Ο Πρόεδρος της Ιταλίας δεν συμμετέχει στην Κυβέρνηση της Ιταλίας και διαθέτει μικρές και συμβολικές μόνο αρμοδιότητες.
## Πρόεδροι της Ιταλικής Δημοκρατίας (1946 – σήμερα)
;Κόμματα

*Παραδοσιακά, οι πρόεδροι δεν είναι μέλη κανενός πολιτικού κόμματος στη διάρκεια της θητείας τους, ώστε να θεωρηθούν υπεράνω κομματικών συμφερόντων. Τα κόμματα που φαίνονται αφορούν εκείνα στα οποία ο Πρόεδρος ανήκε την περίοδο που είχε αναλάβει καθήκοντα.*

## Χρονοδιάγραμμα

## Παραπομπές




Κατηγορία:Κυβέρνηση της Ιταλίας
Βιργινία Χωρέμη

Η **Βιργινία (Ευγενία) Χωρέμη** (1848-1928) ήταν σύζυγος του Εμμανουήλ Μπενάκη και μητέρα της Αλεξάνδρας, του Αντώνη, της Πηνελόπης, του Κωνσταντίνου (πέθανε 2 ετών), του Αλέξανδρου, και της Αργίνης Ήταν κόρη του Κωνσταντίνου Χωρέμη και της Πουλουδιάς Λουλούδη, αδελφή του Ιωάννη Χωρέμη,

## Σχέση με τα παιδιά της
Η Βιργινία Χωρέμη και ο Εμμανουήλ Μπενάκης αναφέρονται αυστηροί με τα παιδιά τους. Η κόρη της Πηνελόπη Δέλτα στο βιβλίο της *Τ' ανεύθυνα* έχει να κάνει για την αδιαφορία των γονιών προς το παιδί που δέχτηκε μικρή.

Η Χωρέμη μισούσε το διάβασμα. Ακόμα και όταν η Δέλτα αφιέρωσε το βιβλίο της *Η ζωή του Χριστού* στην μητέρα της, η ίδια, αν και θρήσκα, δεν το διάβασε ποτέ. (Πηγή: Νένα Κοκκινάκη, "Πηνελόπη Δέλτα, η ζωή της σαν παραμύθι" εκδ Άγκυρα, 2003)

## Παραπομπές


Κατηγορία:Οικογένεια Μπενάκη
Γυμνό Ευβοίας

Το **Γυμνό**, επίσημη ονομασία «Γυμνόν», είναι ημιορεινή κωμόπολη του Δήμου Ερέτριας, στους πρόποδες του ευβοϊκού Όλυμπου και σε υψόμετρο 135 μέτρων. Σύμφωνα με την απογραφή του 2011, ο πληθυσμός του ανέρχεται σε 2.008 κατοίκους.

## Ονομασία
Το χωριό φέρεται να οφείλει την ονομασία του στην εγκατάσταση των Αθηναίων *Γυμνών* ή *Γυμνιτών*, κατά το 442 π.Χ στην εκστρατεία των Αθηναίων κατά της Ερέτριας. Αποτελεί χειμερινό προορισμό με πλούσιο προϊστορικό αρχαιολογικό ενδιαφέρον.

## Παραπομπές


Κατηγορία:Κωμοπόλεις της περιφερειακής ενότητας Ευβοίας
Κατηγορία:Δήμος Ερέτριας
Σερβικές Ένοπλες Δυνάμεις

Οι **Σερβικές Ένοπλες Δυνάμεις** (σερβικά: Војска Србије / Vojska Srbije) αποτελούνται από το Σερβικό Στρατό Ξηράς και τη Σερβική Αεροπορία και Αεράμυνα. Πρόκειται για δύο κλάδους επαγγελματιών οπλιτών και εθελοντών θητείας. Αρχηγός των Ενόπλων Δυνάμεων είναι ο Πρόεδρος της Σερβικής Δημοκρατίας.

## Ειρηνευτικές αποστολές
Οι Σερβικές Ένοπλες Δυνάμεις έχουν πάρει μέρος σε διάφορες πολυεθνικές ειρηνευτικές αποστολές.

## Παραπομπές


Κατηγορία:Σερβικός στρατός
Ηφαιστειακό πεδίο

Με τον όρο **ηφαιστειακό πεδίο**, ή *ηφαίστειο πεδίο* (λόγιο), ή **ηφαιστειακό κέντρο**, ή *ηφαίστειο κέντρο* (λόγιο), ή **ηφαιστειακός τομέας** ή *ηφαίστειος τομεύς* (λόγιο), χαρακτηρίζεται γεωλογικά και γεωγραφικά αντίστοιχα, περιοχή, περιορισμένη ή ευρύτερη όπου παρατηρείται, ή  παρατηρήθηκε στο παρελθόν, ηφαιστειακή δραστηριότητα. 

Τα ηφαιστειακά πεδία μπορεί ν΄ αναφέρονται σε οποιοδήποτε τύπο ηφαιστείου ή άλλης συναφούς διαμόρφωσης, στην επιφάνεια του γεωφλοιού π.χ. ηφαιστειακός θόλος, κ.λπ. εκτός από περιοχές που έχουν δεχθεί ηφαιστειακά αναβλήματα από τα οποία δημιουργήθηκαν επισωρευσιγενή καλύμματα. Κατά συνέπεια κάθε ηφαίστειο ή συναφή διαμόρφωση φέρεται σε ίδιο πεδίο, ή κέντρο, ή τομέα, που λαμβάνει το όνομα αυτού ή αυτής, π.χ. ηφαιστειακό πεδίο ή ηφαιστειακό κέντρο Σαντορίνης, ηφαιστειακό πεδίο Αίτνας κ.λπ.
Ο ίδιος όρος χρησιμοποιείται ευρύτερα για περιοχές που μπορεί να περιλαμβάνουν συστάδες ηφαιστείων, ή περιοχές που μπορεί να παρουσιάσουν ηφαιστειακή δραστηριότητα. Εκ του λόγου αυτού τα ηφαιστειακά πεδία διακρίνονται στις ακόλουθες δύο βασικές υποκατηγορίες:
# Μονογενή ή μονογενετικά ηφαιστειακά πεδία, όπου παρουσίασαν μία μόνο δραστηριότητα και
# Πολυγενή ή πολυγενετικά ηφαιστειακά πεδία, στα οποία η ηφαιστειακή δραστηριότητα επαναλαμβάνεται.

## Σημειώσεις
* Τα ηφαιστειακά πεδία μιας χώρας ή ευρύτερης περιοχής αθροιστικά προσδιορίζουν την ηφαιστειότητα, ή ηφαιστειακή ενέργεια της χώρας, ή της ευρύτερης περιοχής.
* Ανάλογα της διάταξης και του τόπου που αναπτύσσονται και παρατηρούνται τα ηφαιστειακά πεδία λαμβάνουν επιμέρους ονομασίες όπως π.χ. ηφαιστειακή γραμμή, ηφαιστειακή ζώνη, ηφαιστειακό τόξο, η όπως ο χαρακτηριστικός "πύρινος στέφανος του Ειρηνικού"

## Πηγές

* "*Μεγάλη Ελληνική Εγκυκλοπαίδεια*" τομ.ΙΒ΄, σ.408

Κατηγορία:Ηφαιστειολογία
Κατηγορία:Ηφαιστειότητα
People, Hell & Angels

***People, Hell & Angels*** είναι ο τίτλος του στούντιο άλμπουμ του Τζίμι Χέντριξ, το οποίο ηχογραφήθηκε από τον Μάρτιο του 1968 μέχρι τον Αύγουστο του 1970 και περιλαμβάνει ανέκδοτες εκτελέσεις κομματιών που κυκλοφόρησαν μετά τον θάνατο του.

Η πλειοψηφία των ηχογραφήσεων πραγματοποιήθηκε στα "Record Plant Studios" της Νέας Υόρκης, ενώ κάποιες ακόμη έλαβαν χώρα στα "Hit Factory", "Sound Centre" και "Fame Studios".

Ο δίσκος έλαβε θετικές κριτικές, με το "AllMusic" να του δίνει 3,5 αστέρια με άριστα τα πέντε, το "Consequence of Sound" 3 / 5, το "NME" 8 / 10, το "Rolling Stone" 4 / 5 όπως και η "The Guardian".

Το "*People, Hell & Angels*" ανέβηκε στην δεύτερη θέση των τσαρτ του Billboard και στο Top-30 είκοσι χωρών.

## Τραγούδια του δίσκου

## Θέσεις τσαρτ
***People, Hell & Angels*** *(άλμπουμ)*

***Επίσημη κυκλοφορία: [[5 Μαρτίου]] [[2013]]***

## Τα μέλη του συγκροτήματος
Οι μουσικοί οι οποίοι ηχογράφησαν το "*People, Hell & Angels*" είναι οι εξής:

* **[[Τζίμι Χέντριξ]]** - κιθάρα, φωνητικά, μπάσο
* **[[Μιτς Μίτσελ]]** - τύμπανα
* **[[Μπίλι Κοξ]]** - μπάσο
* **[[Μπάντι Μάιλς]]** - τύμπανα
* **Τζούμα Σουλτάν** - κόνγκα

;*Γκεστ συμμετοχές
* *'Λάρι Λι** - [[κιθάρα]]
* **Τζέρι Βελέζ** - [[κόνγκα]]
* **Στίβεν Στιλς** - [[μπάσο]]
* **Λόνι Γιάνγκμπλαντ** - [[Φωνητική|φωνητικά]], [[σαξόφωνο]]
* **Ρόκι Άιζακ** - [[τύμπανα]]
* **Αλ Μαρκς** - [[κρουστά]]
* **Άλμπερτ Άλεν** - [[Φωνητική|φωνητικά]]
* **Τζέιμ Μπούκερ** - [[πιάνο]]
* **Τζέρι Σακ''' - φωνητικά, τρίγωνο

## Παραπομπές


## Πηγές
* People, Hell & Angels - Jimi Hendrix | Songs, Reviews, Credits, Awards | AllMusic
* People, Hell & Angels - Rolling Stone 
* Jimi Hendrix People, Hell & Angels (2013) « Classic Rock Review

Κατηγορία:Δισκογραφία του Jimi Hendrix
Κατηγορία:Άλμπουμ του 2013
Villagers of Ioannina City

Οι **Villagers of Ioannina City** (γνωστοί επίσης ως **VIC**) είναι ελληνικό συγκρότημα της πειραματικής ροκ μουσικής σκηνής από τα Ιωάννινα, το οποίο σχηματίστηκε το 2007 και κυκλοφόρησε το πρώτο του άλμπουμ το 2014, με τίτλο «*[[Riza]]*». Ο ήχος τους αποτελεί συνδυασμό του stoner και ψυχεδελικού rock με την ηπειρώτικη παραδοσιακή μουσική.

## Βιογραφία
Οι Villagers of Ioannina City αποτελούνται από τον κιθαρίστα και τραγουδιστή Αλέξη Καραμέτη, τον μπασίστα Άκη Ζώη, τον κιμπορντίστα Αχιλλέα Ράδη, το ντράμερ Άρη Γιαννόπουλο και τον Κωνσταντίνο Πιστιόλη στα πνευστά και τα δεύτερα φωνητικά.

Από το 2009 και έπειτα, συμπεριλήφθηκε στον ήχο τους το κλαρίνο, το οποίο αποτελεί βασικό κομμάτι και σόλο όργανο του συγκροτήματος. Το 2010 ξεκίνησαν τις ηχογραφήσεις του πρώτου τους άλμπουμ, παράλληλα με τις συνεχείς περιοδείες τους στην Ελλάδα. Τον Μάιο του 2013 έπαιξαν ζωντανά στα Τρίκαλα, στην Λάρισα, στα Ιωάννινα, στην Καβάλα, στο Αγρίνιο και στην Αθήνα, ενώ τον Σεπτέμβριο της ίδιας χρονιάς πραγματοποίησαν τρεις εμφανίσεις στην Αλβανία.

Ο πρώτος τους δίσκος με τίτλο «*[[Riza]]*» κυκλοφόρησε στις 3 Απριλίου 2014, στον αριθμό των 500 αντιτύπων σε μορφή δίσκου βινυλίου και άλλων 500 σε μορφή CD. Για την προώθηση του δίσκου, έδωσαν συναυλίες στην Θεσσαλονίκη, την Λάρισα, τον Βόλο, τα Τρίκαλα, την Πάτρα και την Αθήνα, ενώ συμμετείχαν στο Way Of West festival στο Δρέπανο, το Antiracist fest στην Αθήνα, το Rockwave Festival στην Μαλακάσα, κ.α..

Στις 13 Νοεμβρίου 2014, κυκλοφόρησε σε ψηφιακή μορφή το ΕΡ «*[[Zvara/Karakolia]]*». Τα δύο κομμάτια του ΕΡ ηχογραφήθηκαν στην Θεσσαλονίκη και στο δεύτερο κομμάτι συμμετείχαν ως γκεστ ο Κώστας Παπαπαναγιώτου στο μπουζούκι, ο Γιώργος Ρήγας στον μπαγλαμά και ο Ευριπίδης Ντιναλέξης στο τζουρά. Το «Zvara» είναι  οι τίτλοι αρχής και τέλους της τηλεοπτικής εκπομπής «Άγρια Ελλάδα», η οποία μεταδίδεται από την ΕΡΤ3.

Τον Σεπτέμβριο 2019, κυκλοφόρησε ο concept δίσκος τους που έχει τον τίτλο «*Age of Aquarius*».

## Μέλη
* Alex - κιθάρα, φωνητικά
* Άκης - μπάσο
* Άρης - τύμπανα
* Κωνσταντίς - κλαρινέτο, καβάλ, φωνητικά
* Κώστας - γκάιντα, άνεμοι

Προηγούμενα μέλη: Γιάννης Χαλδούπης, Αχιλλέας Ράνδης

## Δισκογραφία

## Πηγές
### Μέσα Ενημέρωσης
* Περιοδικό Metal Hammer, *τεύχος 355, Ιούλιος 2014*
* The New Age “Villagers” of the City! | CultZine
* Villagers Of Ioannina City - Metalorgie 
* Villagers of Ioannina City reviews, music, news - sputnikmusic
* Περιοδικό Metal Hammer, Σεπτέμβριος 2019

## Παραπομπές

## Εξωτερικοί σύνδεσμοι
* VIC (band) | Facebook
* Villagers of Ioannina City
* VIC: Music

Κατηγορία:Ελληνικά rock συγκροτήματα
Κατηγορία:Post-rock συγκροτήματα
Κατηγορία:Folk rock συγκροτήματα
Κατηγορία:Stoner rock συγκροτήματα
Κατηγορία:Progressive rock συγκροτήματα
Κρίστιαν Χέρμαν Βάισε

Ο **Κρίστιαν Χέρμαν Βάισε** (*Christian Hermann Weisse* ή *Weiße*, 10 Αυγούστου 1801 – 19 Σεπτεμβρίου 1866) ήταν Γερμανός Προτεστάντης θρησκευτικός φιλόσοφος.

## Βίος και ιδέες
Ο Βάισε γεννήθηκε στη Λειψία και σπούδασε στο εκεί πανεπιστήμιο, προσκολλώμενος αρχικώς στην εγελιανή σχολή φιλοσοφίας. Με την πάροδο των ετών οι ιδέες του μεταβλήθηκαν και πλησίασαν εκείνες του Σέλινγκ στα ύστερα χρόνια του. Ανέπτυξε (μαζί με τον Ιμάνουελ Χέρμαν Φίχτε) ένα νέο θεϊσμό και έγινε αντίπαλος του εγελιανού πανθεϊστικού ιδεαλισμού. Στις εισηγήσεις του για το μέλλον της προτεσταντικής εκκλησίας (*Reden über die Zukunft der evangelischen Kirche*, 1849), ο Βάισε βρίσκει ότι η ουσία του Χριστιανισμού στις εξής τρεις έννοιες που ανέφερε ο Ιησούς: του ουρανίου Πατρός, του Υιού του Ανθρώπου και της Βασιλείας των Ουρανών. Στο έργο του επί της φιλοσοφικής δογματικής (*Philosophische Dogmatik oder Philosophie des Christentums*, 3 τόμοι, 1855-1862) αποζητά να αναγάγει όλα τα χριστιανικά δόγματα σε φυσικά αιτήματα της λογικής ή της συνειδήσεως.

Ο Βάισε υπήρξε ο πρώτος που πρότεινε την «υπόθεση των δύο πηγών» για τα Ευαγγέλια (1838), την οποία υιοθετούν ακόμα πολλοί βιβλικοί θεολόγοι. Σύμφωνα με την υπόθεση των δύο πηγών, το Κατά Μάρκον Ευαγγέλιον ήταν το πρώτο που γράφτηκε και απετέλεσε τη μία από τις δύο πηγές των Ευαγγελίων του Ματθαίου και του Λουκά, ενώ η δεύτερη πηγή τους υπήρξε η «Πηγή των Λογίων», μία χαμένη συλλογή των λόγων του Ιησού.

Ο Κρίστιαν Χέρμαν Βάισε απεβίωσε στη Λειψία σε ηλικία 65 ετών.

## Βιβλία
Εκτός από τα αναφερθέντα, ο Βάισε συνέγραψε, μεταξύ άλλων, και τα ακόλουθα έργα:

* *System der Ästhetik* (2 τόμοι, 1830)
* *Die Idee der Gottheit* (1833)
* *Die philosophische Geheimlehre von der Unsterblichkeit des menschlichen Individuums* (1834)
* *Büchlein von der Auferstehung* (1836)
* *Die evangelische Geschichte, kritisch und philosophisch bearbeitet* (2 vols., 1838)
* *Die Evangelienfrage in ihrem gegenwärtigen Stadium* (1856)
* *Psychologie und Unsterblichkeitslehre* (επιμέλεια R. Seydel, 1869)

## Παραπομπές


## Πηγές
* Pfleiderer, Otto: *Development of Theology* (1890)
* Seydel, Rudolf: *Christian Hermann Weisse* (1866)
* Seydel, R.: *Religion und Wissenschaft* (1887)

Κατηγορία:Γερμανοί φιλόσοφοι
Κατηγορία:Φιλόσοφοι του 19ου αιώνα
Σερβικός Στρατός Ξηράς

Ο **Σερβικός Στρατός Ξηράς** αποτελεί τις δυνάμεις πεζικού των Σερβικών Ενόπλων Δυνάμεων, που είναι υπεύθυνες για την άμυνα και εδαφική ακεραιότητα της Σερβίας. Ταυτόχρονα λαμβάνει μέρος σε πολυεθνικές ειρηνευτικές αποστολές και παρέχει ανθρωπιστική βοήθεια σε περιπτώσεις φυσικών καταστροφών ή άλλων περιπτώσεων.

## Εξοπλισμός

### Τεθωρακισμένα οχήματα

### Πυροβολικό

### Αεράμυνα

### Αντιαρματικά συστήματα

### Μικρά όπλα

## Δείτε επίσης
* Σερβικό Μουσείο Κέρκυρας

Κατηγορία:Σερβικός στρατός
Ογιάντα Ουμάλα

Ο **Ογιάντα Μοϊσές Ουμάλα Τάσο** (*Ollanta Moisés Humala Tasso*, 27 Ιουνίου 1962-) είναι Περουβιανός πολιτικός και απόστρατος στρατιωτικός. Υπηρέτησε ως πρόεδρος του Περού από το 2011 ως το 2016. Έγινε πρόεδρος μετά την νίκη του στις προεδρικές εκλογές το 2011 νικώντας την Κέικο Φουχιμόρι στον δεύτερο γύρο.  

## Βιογραφία
Γεννήθηκε το 1962. Έγινε στρατιωτικός το 1982 και δέκα χρόνια αργότερα ανήλθε στην θέση του αντισυνταγματάρχη. Καταπολέμησε την ανταρτική κομουνιστική οργάνωση Φωτεινό Μονοπάτι και τρία χρόνια αργότερα συμμετείχε στον πόλεμο του Τσενέπα ενάντια στον Ισημερινό. Κατά την διάρκεια της μεγάλης κρίσης του 1998-2000 περίοδο που την χώρα κυβερνούσε ο 
Αλμπέρτο Φουτζιμόρι επιβλήθηκαν βαριά προγράμματα από το ΔΝΤ και την Παγκόσμια Τράπεζα. Έτσι ο Ουμάλα επιχείρησε αποτυχημένο πραξικόπημα μαζί με 39 στρατιωτικούς και συνεργάτες στην πόλη Τάκνα στο νότιο τμήμα της χώρας τον Οκτώβριο του 2000, εναντίον του Φουτζιμόρι. Μετά την κατάρρευση του καθεστώτος Φουτζιμόρι του δόθηκε χάρη από το κογκρέσο του Περού και του ανατέθηκε το έργο της στρατιωτικού ακολούθου σε διάφορες πρεσβείες στο εξωτερικό. Το 2005 επέστρεψε και ίδρυσε το Εθνικιστικό κόμμα του Περού. Σε αντίθεση με τον νεοφιλελευθερισμό το Εθνικό Κόμμα του Περού είναι γνωστό για την αντι-ιμπεριαλιστική στάση του. Το 2006 ηττήθηκε στις προεδρικές εκλογές ενώ στις προεδρικές εκλογές του 2012 νίκησε στον δεύτερο γύρο την Κέικο Φουχιμόρι και παράλληλα ορκίστηκε ως ο 94ος Πρόεδρος του Περού.

## Παραπομπές


## Εξωτερικοί σύνδεσμοι
* 
*https://web.archive.org/web/20150603221311/http://www.cfr.org/peru/peru-leans-leftward/p10374
*http://www.presidencia.gob.pe

Κατηγορία:Πρόεδροι  του Περού
ΑΣΟ Ορμήδειας

Τα **Εθνικόφρονα Σωματεία - Αθλητικό Σωματείο Ορμήδειας (ΑΣΟ)** ήταν κυπριακή ποδοσφαιρική ομάδα με έδρα την Ορμήδεια της επαρχίας Λάρνακας. Η ομάδα είχε 9 συμμετοχές στη Γ΄ κατηγορία Κύπρου και 2 συμμετοχές στη Δ΄ κατηγορία. Χρώματα της ομάδας ήταν το άσπρο, το μπλε και το μαύρο. Έμβλημα της ήταν ο δικέφαλος αετός.

## Ιστορία

Ο ΑΣΟ Ορμήδειας ιδρύθηκε την 1η Μαίου 1956 απο μια ομάδα αγωνιστών της ΕΟΚΑ, με κύριο στόχο να παρέχει σκέπη στους αγωνιστές, την κοινωνική προσφορά στους πάσχοντες συνανθρώπους μας και την εξύψωση της Αθλητικής Ιδέας. 

Tα Ιδρυτικά μέλη ήταν όλοι μέλη της ΕΟΚΑ και για έμβλημα του συλλόγου επιλέχθηκε ο δικέφαλος αετός, σύμβολο που συνδέεται με τη Βυζαντινή Αυτοκρατορία και χρώματα το μαύρο, ως ένδειξη μνήμης για τις αλησμόνητες πατρίδες του Ελληνισμού και για όσους θυσιάστηκαν υπερ πίστεως και πατρίδας και το λευκό ως σύμβολο ελπίδας.

Ο ΑΣΟ Ορμήδειας ταύτισε την πορεία του με την πορεία και τον αγώνα της πατρίδας μας για την ΕΛΕΥΘΕΡΙΑ. Τα μέλη του ΑΣΟ Ορμήδειας έδωσαν αυτοπροαίρετα το παρόν τους σε όλους τους αγώνες της δοκιμαζόμενης Κύπρου μας και πολλά από αυτά πλήρωσαν με την ζωή τους την αγάπη τους για την πατρίδα.

Από την πρώτη στιγμή της ίδρυσης του ο ΑΣΟ υποστηρίχθηκε από την κοινότητας Ορμήδειας και ιδιαίτερα την νεολαία. Πρώτιστη σημασία αποδώσαμε και αποδίδουμε στο να κρατήσομε την αθλούμενη νεολαία του Σωματείου μας μέσα στο ευγενικό πλαίσιο του «εὖ ἀγωνίζεσθαι» και του αθάνατου Ελληνικού πνεύματος.

Η ομάδα αρχικά αγωνίστηκε στις διοργανώσεις της Ομοσπονδίας Ποδοσφαίρου Νεολαίας ΣΕΚ Λάρνακας (ΟΠΝ ΣΕΚ). Το 1982 κατέκτησε το πρωτάθλημα πρωταθλητριών ΣΤΟΚ, κερδίζοντας παράλληλα την ένταξη του στην Κυπριακή Ομοσπονδία Ποδοσφαίρου (ΚΟΠ) ως ομάδα Γ΄ κατηγορίας. Αγωνίστηκε για 9 περιόδους στη Γ΄ κατηγορία χωρίς κάποια διάκριση. Την περίοδο 1990-91 τερμάτισε στην τελευταία θέση και υποβιβάστηκε στη Δ΄ κατηγορία. Στη Δ΄ κατηγορία παρέμεινε για περιόδους. Η περίοδος 1992-93 ήταν η τελευταία που η Δ΄ κατηγορία διεξαγόταν με ομίλους και έτσι οι περισσότερες ομάδες των ομίλων της περιόδου αυτής υποβιβάστηκαν στα αγροτικά πρωταθλήματα. Ο ΑΣΟ Ορμήδειας τερμάτισε στην έβδομη θέση του ομίλου του και υποβιβάστηκε στα αγροτικά (τοπικά) πρωταθλήματα. Στη συνέχεια η ομάδα διαλύθηκε. 

Σήμερα ο ΑΣΟ Ορμήδειας λειτουργεί τμήμα Επιτραπέζιας αντισφαίρισης και είναι μέλος στην Παγκύπρια Ομοσπονδία Επιτραπέζιας Αντισφαίρισης.

Όλα αυτά τα χρόνια δράσης του ΑΣΟ Ορμήδειας υπήρχε ενεργεί δραστηριότητα των μελών του και στα πολιτιστικά, λαογραφικά και καλλιτεχνικά δρώμενα του τόπου, έτσι το 2002 ιδρύεται ο Πολιτιστικός Όμιλος Ορμήδειας ως συνέχεια τού χορευτικού και θεατρικού τμήματος του ΑΣΟ Ορμήδειας.

Η πορεία του ΑΣΟ Ορμήδειας στις διοργανώσεις της ΚΟΠ.





1Η Δ΄ κατηγορία ήταν χωρισμένη σε τρεις ομίλους. Ο ΑΣΟ Ορμήδειας συμμετείχε στον όμιλο Λάρνακας-Αμμοχώστου.


## Τίτλοι
*Πρωτάθλημα πρωταθλητριών ΣΤΟΚ (1): 1982
*Πρωτάθλημα ΟΠΝ ΣΕΚ (1): 1982

## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Αθλητικοί σύλλογοι Επαρχίας Λάρνακας
Κατηγορία:Ιδρύσεις ποδοσφαιρικών ομάδων το 1956
Κατηγορία:Ορμήδεια
Άνα Χάρα

Η **Ετέλ Άνα ντελ Ροσάριο Χάρα Βελάσκες** γεννήθηκε στις 11 Μαΐου του 1968 και είναι Περουβιανή δικηγόρος και πολιτικός. Χρημάτισε πρωθυπουργός του Περού από τον Ιούλιο του 2014 ως την παραίτησή της το 2015.

Το 2011 εξελέγη μέλος του Κογκρέσου με το Περουβιανό Εθνικιστικό Κόμμα. Ήταν υπουργός Γυναικών και Ευάλωτων Πληθυσμών από το 2011 έως το 2014.

## Βιογραφία και πολιτική καριέρα

Γεννήθηκε στην περιοχή Ίκα του Περού. Σπούδασε νομικά και πολιτικές επιστήμες στο Εθνικό Πανεπιστήμιο Σέντ Αλοΐσιους Γκονζάγκα  που βρίσκεται στην ομώνυμη πόλη. Στην Ανώτατη Σχολή των πανεπιστημιακών σπουδών ασχολήθηκε με την φιλοσοφία  με ειδίκευση σε αστικές και εμπορικές υποθέσεις και ξεκίνησε το διδακτορικό της στη Νομική. Το 1998, άρχισε να εργάζεται ως συμβολαιογράφος στην Ίκα.

Το 2011 εξελέγη μέλος του Κογκρέσου του Περού, με το Εθνικιστικό Κόμμα του Περού για την Ίκα .

Στις 11 Δεκεμβρίου 2011 ορκίστηκε Υπουργός Γυναικών και Κοινωνικής Ανάπτυξης. Παρέμεινε στην ανώτατη θέση του Υπουργείου μέχρι τις 24 Φεβρουαρίου 2014, όταν ορκίστηκε Υπουργός Εργασίας και Απασχόλησης. Μετά την παραίτηση του Ρενέ Κορνέχο ανέλαβε πρωθυπουργός της χώρας.

Το Κογκρέσο του Περού στις 31 Μαρτίου 2015 αποφάσισε την καθαίρεσή της με 72 ψήφους υπέρ έναντι 42 κατά, με τις κατηγορίες της κατασκοπίας στους αντιπάλους της.
 Την διαδέχθηκε στην πρωθυπουργία ο Πέδρο Κατεριάνο.

## Εξωτερικοί σύνδεσμοι
*http://elcomercio.pe/politica/gobierno/ana-jara-asume-hoy-como-primera-ministra-palacio-noticia-1744798
*http://elcomercio.pe/politica/gobierno/congresista-gana-peru-ana-jara-nueva-ministra-mujer-noticia-1346542

## Παραπομπές


Κατηγορία:Πρωθυπουργοί του Περού
Κατηγορία:Γυναίκες Πρωθυπουργοί
Μαρισόλ Εσπινόσα

Η **Μαρισόλ Εσπινόσα Κρους** (Marisol Espinoza Cruz, 30 Ιουλίου 1967-) είναι περουβιανή δημοσιογράφος και πολιτικός, που υπηρέτησε ως Πρώτη αντιπρόεδρος του Περού από το 2011 έως το 2016. Είναι μέλος του Κογκρέσου για την Πιούρα από το 2006. Η Εσπινόσα ανήκει στην Εθνικό Κόμμα του Περού.

## Βιογραφία
Γεννήθηκε στην πόλη Πιούρα. Από το 1985 ως το 1991 σπούδασε δημοσιογράφος στο Πανεπιστήμιο της Πιούρα.

Από το 1988 έως το 1989 ήταν εκπαιδευόμενη συντάκτρια για την τοπική εφημερίδα *La Industria*. Το 1991 εργάστηκε ως συντάκτης και δημοσιογράφος για το κανάλι RBC Channel 11. To 1991 - 1992 επιμελήθηκε διεθνείς ειδήσεις στην αμερικανική τηλεόραση. Το Δεκέμβριο του 1992 εργάστηκε στην εφημερίδα El Tiempo της Πιούρα, όπου έγινε επικεφαλής της σελίδας Economics το 2002. Έλαβε μέρος στα μεταπτυχιακά προγράμματα του Διεθνούς Πανεπιστημίου της Φλόριντα και του Βορειοδυτικού Πανεπιστημίου. Στην συνέχεια έκανε μεταπτυχιακό στα Οικονομικά. Τον Ιανουάριο του 2005 προσχώρησε στο Ενωτικό Κόμμα του Περού και εξελέγη μέλος του Κογκρέσου στην εκλογική περιφέρεια της Πιούρα.

Στις προεδρικές εκλογές του 2011 μετά την νίκη του Ογιάντα Ουμάλα ανέλαβε αντιπρόεδρος του Περού.

## Εξωτερικοί σύνδεσμοι

* https//www.congreso.gob.pe/congresista/2006/mespinozac/_hoja-vida.htm

Κατηγορία:Περουβιανοί δημοσιογράφοι
Κατηγορία:Πολιτικοί του Περού
Λιάνα Βιτσώρη

Η **Λιάνα (Αλεξάνδρα) Βιτσώρη** (Αθήνα, 16 Φεβρουαρίου 1923 - Αθήνα, 23 Ιανουαρίου 1997) ήταν Ελληνίδα ηθοποιός, ποιήτρια και θεατρική συγγραφέας.

## Βιογραφία
Ήταν κόρη των ηθοποιών Γιώργη Βιτσώρη και Νίτσας Τσαγανέα. Σε ηλικία δύο ετών εμφανίστηκε δίπλα στη μεγάλη ηθοποιό Κυβέλη στη "Σκιά" του Ντάριο Νικοντέμι, στο Δημοτικό Θέατρο Πειραιά. Το 1933, έπαιξε το ρόλο ενός αγοριού, τον Ιουλιανό, στην "Ασία" του Λένορμαν, με το θίασο της κορυφαίας ηθοποιού Μαρίκας Κοτοπούλη. Στο θίασο συμμετείχε και η μητέρα της. Με την Κοτοπούλη έπαιξε και το 1937, στο έργο του Αντρέ Μπιραμπώ "Φράπα" στο θέατρο Ρεξ.

## Πρώτα βήματα
Η επαγγελματική της δραστηριότητα άρχισε κυρίως στα χρόνια της Κατοχής. Το 1942 εμφανίστηκε με το μουσικό θίασο Ορέστη Μακρή-Κυριάκου Μαυρέα-Μίμη Κοκκίνη, στο θεάτρο Περοκέ. Υπήρξε μια από τις ωραιότερες ηθοποιούς της εποχής της και διακρίθηκε κυρίως σε "εξωτικούς" ρόλους. Έπαιξε και σε μουσική κωμωδία, μαζί με το νέο τότε πρωταγωνιστή Δημήτρη Χορν. Στη συνέχεια, συμμετείχε στο θίασο Βάσως Μανωλίδου-Αιμίλιου Βεάκη-Γιώργου Παππά-Νίκου Δενδραμή, στο θέατρο Πάνθεον και έλαβε μέρος στο έργο "Θαμπά τζάμια" της Όλγας Πριντσλάου. 

## Γαλλία
Έγινε μέλος του Σωματείος Ελλήνων Ηθοποιών την 1 Μαρτίου 1943. Μετά την απελευθέρωση πήγε στο Παρίσι για να δει τον πατέρα της, Γιώργη Βιτσώρη, που είχε εγκατασταθεί εκεί για ν' αποφύγει τις διώξεις λόγω των αριστερών του πεποιθήσεων. Η Λιάνα Βιτσώρη παρακολούθησε μαθήματα υποκριτικής στην περίφημη Σχολή του Σαρλ Ντυλλέν και έλαβε μέρος στην ταινία του Πιέρ Πρεβέρ *Ταξίδι έκπληξη* (1946).  

## Ελλάδα
Επιστρέφοντας στην Ελλάδα, εμφανίστηκε το 1948 ως πρωταγωνίστρια στην πασίγνωστη τότε επιθεώρηση "Άνθρωποι, άνθρωποι". Έλαβε μέρος και σε άλλες επιθεωρήσεις μέχρι το 1951 οπότε και οικογενειακοί λόγοι την ανάγκασαν ν' αποσυρθεί σύντομα από το θέατρο. Την ίδια χρονιά εμφανίστηκε στην ταινία της Φίνος Φιλμ *[[Εκείνες που δεν πρέπει ν' αγαπούν]]*, σε σκηνοθεσία Αλέκου Σακελλάριου και με πρωταγωνιστές την Άννα Καλουτά, τη Σμαρούλα Γιούλη, τον Λάμπρο Κωνσταντάρα, τον Αλέκο Αλεξανδράκη. 

Ασχολήθηκε επίσης με την ποίηση και έγραψε ορισμένα θεατρικά έργα. 

## Προσωπική ζωή
Παντρεύτηκε τον διάσημο κονφερανσιέ και επιθεωρησιογράφο Γιώργο Οικονομίδη με τον οποίο εμφανίστηκε σε διάφορα βαριετέ. Ο σύζυγός της της αφιέρωσε το δημοφιλές εκείνη την εποχή τραγούδι: *Μα εγώ αγαπώ τη Λιάνα*. Απέκτησαν μια κόρη, την τραγουδίστρια και μουσικό Μαριαλένα Οικονομίδου (1957–2024). Η Λιάνα Βιτσώρη τάφηκε στο Πρώτο Νεκροταφείο Αθηνών. Δίπλα της τάφηκε το 2002, η μητέρα της, η Νίτσα Τσαγανέα.

## Φιλμογραφία

## Θέατρο

## Εξωτερικοί σύνδεσμοι

Κατηγορία:Ελληνίδες ποιήτριες
Κατηγορία:Νεοέλληνες ποιητές
Κατηγορία:Έλληνες θεατρικοί συγγραφείς
Κατηγορία:Ελληνίδες ηθοποιοί θεάτρου
Παλαιός Κόσμος

Ο **Παλαιός Κόσμος** αποτελείται από τις ηπείρους της Αφρικής, Ευρώπης και Ασίας, ως όρος χρονολογείται από τα τέλη του 16ου αιώνα και χρησιμοποιείται για να περιγράψει την περιοχή του γνωστού κόσμου πριν την ευρωπαϊκή επαφή με την Ήπειρο της Αμερικής στα τέλη του Μεσαίωνα από τον Κολόμβο. Χρησιμοποιείται σε αντιδιαστολή με τον όρο Νέος Κόσμος, ο οποίος περιγράφει την Αμερική κυρίως, καθώς και την Ωκεανία.

## Ιστορικό
Στο πλαίσιο της αρχαιολογίας και της μελέτης της παγκόσμιας ιστορίας, ο όρος περιγράφει τα μέρη αυτά του κόσμου τα οποία διατηρούσαν μια έμμεση πολιτιστική και εμπορική επαφή μεταξύ τους ξεκινώντας από την Εποχή του Χαλκού και έπειτα, την οποία έφερε η δημιουργία των πρώτων πολιτισμών, κυρίως στις εύκρατες περιοχές μεταξύ του 45ου και 25ου παράλληλου, στην περιοχή της Μεσογείου, Μεσοποταμίας, Ιρανικού οροπεδίου, Ινδίας και Κίνας. 

Κατά την αρχαιότητα, το μεγαλύτερο μέρος των περιοχών αυτών συνδέθηκε κυρίως κατά την διάρκεια της Ελληνιστικήςπεριόδου, και κατόπιν σε ένα πιο περιορισμένο βαθμό από τη Ρωμαϊκή αντίστοιχη. Η εδραίωση του Δρόμου του Μεταξιού κατά τον Μεσαίωνα, έφερε την πρώτη ευρεία και συστηματική ανταλλαγή αγαθών και πολιτιστικών στοιχείων  μεταξύ Ανατολικής Ασίας, Μέσης Ανατολής, Ευρώπης και Βόρειας Αφρικής.

## Χρήση

Η αποτύπωση των τριών ηπείρων της Ευρώπης, Ασίας, και Αφρικής ως ένα ενιαίο κόσμο, συναντάται από την αρχαιότητα, με τα όρια του να αποτυπώνονται στο έργο του Κλαύδιου Πτολεμαίου και στις απεικονίσεις του παγκόσμιου χάρτη του, καθώς και από άλλους γεωγράφους της αρχαιότητας οι οποίοι είχαν ταξιδέψει κατά μήκος των ποταμών του Νείλου στην Αφρική, και του Ντον στα όρια του Καυκάσου. Μερικές δεκαετίες μετά την ανακάλυψη της Αμερικής το 1492, εμφανίστηκε και η πρώτη χρήση του όρου "Παλαιός Κόσμος" στα τέλη του 16ου αιώνα.

Ο όρος χρησιμοποιείται επίσης και στη Βιολογία, κυρίως για να περιγράψει τα είδη που ζούν στις αντίστοιχες περιοχές του πλανήτη.

Στην σύγχρονη Γεωγραφία, η περιοχή αυτή περιγράφεται ως Ευρασία ή και Ευρασία-Αφρική.
## Παραπομπές



Κατηγορία:Ανθρωπογεωγραφία
Κατηγορία:Πολιτιστική ιστορία
Κατηγορία:Ευρωπαϊκός πολιτισμός
Κατηγορία:Πολιτισμός της Αφρικής
Κατηγορία:Πολιτισμός της Ασίας
Κατηγορία:Ευρωπαϊκός αποικισμός της Ασίας
Ξιφασκία στους Θερινούς Ολυμπιακούς Αγώνες 1900 – Ατομικό σπάθης ανδρών

Το **ατομικό σπάθης ανδρών** ήταν ένα από τα επτά αγωνίσματα στο πρόγραμμα της ξιφασκίας στους Θερινούς Ολυμπιακούς Αγώνες του 1900. Στους αγώνες έλαβαν μέρος συνολικά 23 ξιφομάχοι από επτά χώρες.

## Σύνοψη αγωνίσματος
Κατά τον προκριματικό αγώνα στις 19 και 20 Ιουνίου 1900 έλαβαν μέρος 23 ξιφομάχοι, 16 εκ των οποίων πέρασαν στον ημιτελικό, όπου στις 22 Ιουνίου έγιναν δύο όμιλοι των οκτώ ξιφομάχων και οι τέσσερις κορυφαίοι ξιφομάχοι του κάθε ομίλου πέρασαν στον τελικό. Στον τελικό, που έγινε στις 25 Ιουνίου, προκρίθηκαν τρεις Γάλλοι, τρεις Αυστριακοί και δύο Ούγγροι ξιφομάχοι. Ο κάθε ξιφομάχος έδωσε επτά αγώνες αντιμετωπίζοντας όλους τους υπόλοιπους ξιφομάχους.

Ο Γάλλος Georges de la Falaise πήρε την πρώτη θέση πετυχαίνοντας 6 νίκες, στη δεύτερη θέση ακολούθησε ο επίσης Γάλλος Léon Thiébaut με 5 νίκες και στην τρίτη ο Αυστριακός Ζίγκφριντ Φλες με 4 νίκες.

## Τελική κατάταξη
[160px|μικρογραφία|δεξιά|Ο χάλκινος ολυμπιονίκης [Ζίγκφριντ Φλες]]

## Παραπομπές


## Πηγές
* International Olympic Committee medal winners database.
* 
* 

Ξιφασκία
Κατηγορία:Ξιφασκία
Δυτική Περιφέρεια, Σιέρα Λεόνε

Η **Δυτική Περιφέρεια** ή **Χερσόνησος Φρήταουν** είναι μια από τις 4 περιφέρειες της Σιέρα Λεόνε. Πρωτεύουσά της είναι η Φρήταουν. Έχει έκταση 557 τ.χλμ. (μικρότερη περιφέρεια της Σιέρα Λεόνε), πληθυσμό 1.447.271 κατοίκων (δεύτερη μεγαλύτερη) και πυκνότητα 2.598,33 κατοίκων ανά τ.χλμ. (μεγαλύτερη).

## Γεωγραφία
Η Δυτική περιφέρεια συνορεύει στα βορειοανατολικά με τη Βόρεια, στα νοτιοανατολικά με τη Νότια και στα δυτικά, βορειοδυτικά και νοτιοδυτικά βρέχεται από τον Ατλαντικό. 

## Επαρχίες

## Δείτε επίσης
* Περιφέρειες και επαρχίες της Σιέρα Λεόνε

## Εξωτερικοί σύνδεσμοι
* 

Κατηγορία:Περιφέρειες της Σιέρα Λεόνε
Δυτική Αγροτική Επαρχία

Η **Δυτική Αγροτική Επαρχία** είναι μια από τις 2 επαρχίες της Δυτικής περιφέρειας, Σιέρρα Λεόνε. Πρωτεύουσά της είναι το Γουώτερλου (Βατερλώ). Έχει έκταση 544 τ.χλμ. (μεγαλύτερη επαρχία της Δ. περιφέρειας), πληθυσμό 197.098 κατοίκων (μικρότερη) και πυκνότητα 362,31  κατοίκων ανά τ.χλμ. (μικρότερη).

## Γεωγραφία
Η επαρχία βρίσκεται δυτικά της χώρας και νότια της Δυτικής περ.. Συνορεύει στα βορειοανατολικά με τη Βόρεια, στα νοτιοανατολικά με τη Νότια στα βόρεια με τη Δυτική Αστική Επαρχία και στα δυτικά, βορειοδυτικά και νοτιοδυτικά βρέχεται από τον Ατλαντικό.

## Δείτε επίσης
Επαρχίες της Σιέρρα Λεόνε

Δ
Μπο (Σιέρα Λεόνε)

Η **Μπο** (*Bo*) είναι η δεύτερη μεγαλύτερη πόλη της Σιέρα Λεόνε μετά την Φρίταουν. Είναι η πρωτεύουσα της Νότιας περιφέρειας και της επαρχίας Μπο.

## Γεωγραφία
Η Μπο βρίσκεται κεντρικά της χώρας, ανατολικά της Αν. περιφέρειας και κεντρικά της Μπο.

## Αθλητισμός
Το δημοφιλέστερο άθλημα στην Μπο, όπως και σε όλην την Σιέρρα Λεόνε, είναι το ποδόσφαιρο.

## Εκπαίδευση
Σύμφωνα με το εκπαιδευτικό σύστημα στην Σιέρρα Λεόνε, οι μαθητές φοιτούν για 6 χρόνια (συνήθως από τα 6 ως τα 12) στο δημοτικό και έξι στο Γυμνάσιο (13-18). Η φοίτηση στο δημοτικό είναι υποχρεωτική.

### Σχολεία
* Christ the King Collegel.
* Bo Government Secondary School
* Ahmadiyya Muslim Secondary School
* Queen of the Rosary Secondary School
* Comprehensive Secondary School
* St. Andrews Secondary School
* Bo Commercial Secondary school
* SLMB Secondary School
* St. Pauls Junior Secondary School
* Ken Wiebe School

## Ραδιοφωνικοί σταθμοί
* Kiss FM 104
* Radio New Song 97.5
* SLBS Radio 

## Αξιοσημείωτα πρόσωπα
* Ναμπί Μπέρρι (Nabih Berri)
* Τζο Ρόμπερτ Πεμάγκμπι (Joe Robert Pemagbi), πρέσβης 
* Κάντζα Ιμπραΐμ Σέσεϋ (Kanja Ibrahim Sesay)
* Wusu Sannoh, δήμαρχος
* Sallieu Bundu, ποδοσφαιριστής
* Σάμιουελ Σιντίκι (Samuel Sidikie)
* Κάντντι Γκόλια (Caddi Golia), επιδημιολόγος
* Νούλι Λέμο (Nuli Lemoh), παιδίατρος, ιδρυτής του νοσοκομείου της Μπο

## Εξωτερικοί σύνδεσμοι
* 

Κατηγορία:Πόλεις της Σιέρα Λεόνε
Σοφία (αυτοκράτειρα)

Η **Σοφία** (530/535-601) ήταν Βυζαντινή αυτοκράτειρα και σύζυγος του αυτοκράτορα Ιουστίνου Β΄.
## Βίος

Η **Σοφία** γεννήθηκε γύρω στα 530 κι όχι πιο μετά το 535. Ίσως ήταν κόρη της μεγαλύτερης αδελφής της Θεοδώρας Κομιτώς και του στρατηγού Σίττα. Τον γάμο αυτόν μεταξύ τους τον σχεδίασε ο Ιουστινιανός με την άνοδό του στον θρόνο. Ο γάμος της Σοφίας με τον Ιουστίνο Β΄ σχεδιάστηκε από τη Θεοδώρα με σκοπό να βελτιώσει τη θέση της οικογένειάς της. Όταν η Σοφία ανέβηκε στον θρόνο είχε ήδη μια κόρη,την Αραβία, γεννημένη το 550 και παντρεμένη αργότερα με τον Βαδουάριο, το διάδοχο του Ιουστίνου ως κουροπαλάτη.
Η Σοφία έπαιξε ιδιαίτερο παρασκηνιακό ρόλο για την διαδοχή του Ιουστινιανού όταν φαινόταν πως η βασιλεία του τελευταίου τερματιζόταν. Ο κυριότερος αντίπαλος του συζύγου της για να διαδεχθεί τον Ιουστινιανό ήταν ο συνονόματος εξάδελφός του ο οποίος τελικά αποκεφαλίστηκε. Για το γεγονός αυτό ο Ισπανός χρονογράφος Ιωάννης Biclair υποστηρίζει ότι ευθύνεται η Σοφία. Ο λόγιος Κόρριππος την χαρακτηρίζει *Vivax Sapientia*-*ενεργητική Σοφία* για να υπογραμμίσει ακριβώς τον ενεργητικό ρόλο που έχει κατά την μεταβατική αυτή περίοδο στα πράγματα:οργανώνει τα της κηδείας του Ιουστινιανού. Ήταν η επικρατέστερη σύντροφος του Ιουστίνου Β΄ και οι επευφημίες του λαού πριν την ανάρρησή τους στο θρόνο,δείχνει πως ως ζευγάρι  τους αντιμετώπιζε.

## Η Σοφία ως Αυγούστα
Ιδιαίτερο ενδιαφέρον έδειξε η Σοφία για το βασιλικό θησαυροφυλάκιο και τα αποθέματά του:ο Ιουστίνος εξόφλησε τα χρέη και τα δάνεια που ο προκάτοχός του είχε ζητήσει από τους πλούσιους.Η Σοφία είχε καίριο ρόλο στην εξέλιξη αυτή, μας πληροφορεί ο Θεοφάνης, όταν κάλεσε η ίδια τους τραπεζίτες στο παλάτι και τους ζήτησε να ξεκαθαρίσουν με αποδείξεις τα δανεικά τους στον αυτοκράτορα ενώ πιθανότητα αυτή βρίσκεται πίσω από την απόφαση του συζύγου της να μη δίνει χρήματα στους Αβάρους.  
Δεν είναι βέβαιο αν αναμίχθηκε στη λήψη διαφόρων άλλων πολιτικών αποφάσεων από τον σύζυγό της, όπως στη συνέχιση των πολέμων με την Περσία προκειμένου να διακοπεί, και σε αυτούς-εκτός από τους Αβάρους-η καταβολή χρημάτων. Ο ιστορικός  του 8ου αι. Παύλος ο Διάκονος μας πληροφορεί για τον υπόγειο πόλεμο που είχε ξεκινήσει η Σοφία με τον στρατηγό Ναρσή, ίσως επειδή τον φθονούσε για τον πλούτο που είχε σωρεύσει στην Ιταλία.

## Παραπομπές


## Πηγές
*Sanja Mesanovic, «Η Ευδοκία Μακρεμβολίτισσα και τα νομίσματα του Κωνσταντίνου Ι' Δούκα»,Σύμμεικτα, τομ.12 (1998),σελ.87-94 https://web.archive.org/web/20160305001252/http://byzsym.org/index.php/bz/article/viewFile/849/745
*Lynda Garland, Βυζαντινές αυτοκράτειρες. Γυναίκες και εξουσία στο Βυζάντιο, 527-1204,μτφρ. Νάνσυ Κουβαράκου, εκδ.'Ελλην, Αθήνα,2000, σελ.43-61
*Κυριακή Γιακουμή, Η Αυτοκράτειρα Θεοδώρα και η παρουσία της στην Απόκρυφη Ιστορία και τις άλλες ιστορικές πηγές Διπλωματική Εργασία ΑΠΘ Φιλοσοφική Σχολή τμημα Ιστορίας Αρχαιολογίας http://invenio.lib.auth.gr/record/131385/files/GRI-2013-10127.pdf?version=1

Κατηγορία:Σύζυγοι Βυζαντινών Αυτοκρατόρων
Κατηγορία:Δυναστεία του Ιουστινιανού
Κατηγορία:Βυζαντινοί του 6ου αιώνα